wannaphong/clean_thaiwikipedia huggingface dataset:
# เอิร์ท
เอิร์ท (อ. Earth) อาจหมายถึง :

 คำทับศัพท์
 เอิร์ท (อนุกรมเคมี) ซึ่งเป็น ธาตุเคมี หรือ สารประกอบของธาตุเคมี ที่เป็นธรณีวัตถุ สามารถพบได้ในธรณีภาคของโลก เช่น อัลคาไลน์เอิร์ท หรือ แรร์เอิร์ท 

 คำแปลอื่นในภาษาอังกฤษ 
 โลก ดาวเคราะห์ที่มนุษย์อาศัยอยู่ 
 ธาตุดิน ธาตุชนิดหนึ่งในธาตุหลักทั้ง 4 ตามความเชื่อเก่าแก่ในหลายวัฒนธรรม 
 ดิน วัตถุจากปฐพีภาคพื้นโลก 
 สายดิน จุดที่ความต่างศักย์ไฟฟ้าศูนย์ 

 บุคคล 
 ไทย 
ในภาษาไทย "เอิร์ท" หรือคำที่ออกเสียงคล้ายกัน อาจเป็นชื่อเล่นของบุคคล

 ต่างประเทศ 
ในภาษาต่างประเทศ "เอิร์ท" อาจเป็นสมญานามหรือนามแฝงของบุคคล 
 (อ. Chief Earth Woman) an Ojibwa chief
 (อ. Trembling Earth) a Yankton Sioux chief

 ชื่อศิลปินหรือตัวละครต่างประเทศ ดูหัวข้อถัดไป

 วรรณกรรม 
 เอิร์ท (บริน) (อ. Earth) หนังสือนิยายวิทยาศาสตร์ภาษาอังกฤษ เขียนโดย เดวิด บริน 
 เอิร์ท (ฟาร์กา) (อ. Earth) หนังสือนิยายวิทยาศาสตร์ภาษาอังกฤษ โดย มารี ซี ฟาร์กา 
 เอิร์ท (อาซิมอฟ) (อ. The Earth) ตำราภาษาอังกฤษโดย ไอแซก อาซิมอฟ 
 ลาเทอร์เร (อ. La Terre) หนังสือนิยายวิทยาศาสตร์ภาษาฝรั่งเศส โดย เออมิล โซลา 
 เอิร์ท-ทู (อ. Earth-Two) โลกคู่ขนานใน ดีซีมัลติเวิร์ส 

 ดนตรี 
 เอิร์ทซอง (อ. Earth Song) เพลงของ ไมเคิล แจ็คสัน (1995) 
 แพลเนตเอิร์ท (เพลง) (อ. Planet Earth) เพลงของ ดูแรน ดูแรน 
 เอิร์ท (อ. EARTH) ศิลปินเพลงกลุ่ม ของญี่ปุ่น แนวเจ-ป๊อป 
 เอิร์ท (อ. Earth) ศิลปินเพลงกลุ่ม ของสหรัฐอเมริกา แนวโดรนเมทัล 
 แบล็ก แซบบาท (อ. Black Sabbath) ศิลปินเพลงกลุ่ม ของสหราชอาณาจักร ซึ่งเรียกกันว่า "เอิร์ท" 
 เอิร์ท (อัลบั้ม) (อ. Earth) อัลบั้มเพลงของ ฟานเจลิส (1973) 
 เอิร์ท (อัลบั้มเพลงเดี่ยว) (อ. Earth) อัลบั้มเพลงเดี่ยว เขียนโดย สไมล์ (Smile) 

 ภาพยนตร์ 
 เอิร์ท (1930) (อ. Earth (1930 film)) ชื่ออังกฤษของภาพยนตร์เงียบจากยูเครน Zemlya (1930) โดย Aleksandr Dovzhenko 
 เอิร์ท (1939) ชื่ออังกฤษของภาพยนตร์จากญี่ปุ่น Tsuchi (1939)) โดย โตมุ ยูชิดะ 
 เอิร์ท (1991) ชื่ออังกฤษของภาพยนตร์จากญี่ปุ่น Aasu (1991)) โดยผู้กำกับชาวเกาหลี ซู คิล คิม 
 เอิร์ท (1996) ชื่ออังกฤษของภาพยนตร์จากสเปน (Tierra (1996)) โดย จูลิโอ เมเดม 
 เอิร์ท (1998) (อ. Earth (1998)) ภาพยนตร์จากแคนาดา 1947: Earth (film, 1998) โดยผู้กำกับชาวแคนาดาเชื้อสายอินเดีย Deepa Mehta 
 เอิร์ท (2001) (อ. Earth (2001)) ชื่ออังกฤษของภาพยนตร์สารคดีจากฟินแลนด์ Maa (2001)) โดย Veikko Aaltonen 
 เอิร์ท (สารคดี) (2007) (อ. Earth (2007)) ภาพยนตร์สารคดี โดย บีบีซี ประวัติศาสตร์ธรรมชาติ (BBC Natural History Unit) 

 รายการโทรทัศน์ 
 เอิร์ท 2 (ละครชุด) (อ. Earth 2 (TV series)|) แนวนิยายวิทยาศาสตร์ ฉายเมื่อ 1994—1995 
 เอิร์ท กับ เอลลี (ตัวละคร)  (อ. Earth & Elly) จากเรื่อง Konjiki no Gash Bell%21 
 เอิร์ท: ไฟนอลคอนฟลิกต์ (อ. Earth: Final Conflict) แนวนิยายวิทยาศาสตร์ ต้นฉบับโดย จีน ร๊อดเดนเบอร์รี่ 
 แพลนเน็ท เอิร์ธ (สารคดีชุด)  (อ. Planet Earth (TV series)) โดย บีบีซี 

 การ์ตูน และเกมส์ 
 เกมชุด เอิร์ท 
 เอิร์ท 2140 (อ. Earth 2140) 
 เอิร์ท 2150 (อ. Earth 2150) 
 เอิร์ท 2160 (อ. Earth 2160)
 เอิร์ท 2025 (อ. Earth: 2025) เกมส์ออนไลน์ แนววางแผน 
 (อ. earTHyi) ตัวละครในเกม Wii จากนินเทนโด 
 เอิร์ท (ดราก้อนบอล) โลกในอนาคต ในการ์ตูนชุด ดราก้อนบอล
# ฌ็อง-ปีแยร์ ราฟาแร็ง
ฌ็อง-ปีแยร์ ราฟาแร็ง (, เกิดเมื่อ 3 สิงหาคม พ.ศ. 2491) เป็นนักการเมืองชาวฝรั่งเศสเคยเป็นวุฒิสภาเมืองเวียนและอดีตนายกรัฐมนตรีแห่งสาธารณรัฐฝรั่งเศสตั้งแต่ 6 พฤษภาคม 2545 ถึง 31 พฤษภาคม พ.ศ. 2548

เขาลาออกจากตำแหน่งหลังจากชาวฝรั่งเศสไม่เห็นชอบกับสนธิสัญญาสถาปนาธรรมนูญแห่งยุโรป แต่อย่างไรก็ตามเขาได้ออกมาบอกการตัดสินใจลาออกของเขาไม่เกี่ยวกับผลการลงคะแนน การสำรวจความคิดเห็นต่อการลาออกของเขาแสดงให้เห็นว่าเขานั้นเป็นหนึ่งในนายกรัฐมนตรีที่ได้รับความนิยมน้อยที่สุดในฝรั่งเศสนับตั้งแต่ที่สาธารณรัฐฝรั่งเศสที่ 5 ก่อตั้งขึ้นใน พ.ศ. 2501
# ดอมีนิก เดอ วีลแป็ง
ดอมีนิก มารี ฟร็องซัว เรอเน กาลูโซ เดอ วีลแป็ง (, 14 พฤศจิกายน พ.ศ. 2496 —) อดีตนายกรัฐมนตรีแห่งสาธารณรัฐฝรั่งเศส
# บาป (ศาสนาคริสต์)
ในศาสนาคริสต์ บาป (khatah ทำผิด) คือการไม่บรรลุถึงความครบถ้วนแห่งกฎหมายอันชอบธรรมที่พระเจ้าทรงจัดเตรียมสำหรับมนุษย์ (กฎทางศีลธรรม) การไม่บรรลุเช่นนั้น ยังผลให้มนุษย์ตกเข้าสู่แนวทางการดำเนินชีวิตที่ไม่สมบูรณ์ ความไม่สมบูรณ์อันเป็นผลจากบาปได้เป็นเหมือนนายที่กดขี่เขา ให้อยู่ในสภาพเป็นทาส สภาพเช่นนั้นคือ ความบกพร่องของทั้งจิตวิญญาน (ทั้งหมดในตัวบุคคล) ที่ต้องเสื่อมลงทุกด้าน และที่สุดคือ ความตาย ดังที่คัมภีร์ไบเบิลกล่าวไว้ว่า "เพราะ‍ว่าค่า‍จ้างของบาปคือความตาย"หนังสือโรม 6:23, พระคริสตธรรมคัมภีร์ ฉบับมาตรฐาน 2011

 จุดเริ่มต้นของบาป 
ณ สวนเอเดน อันเป็นที่อยู่อาศัยของมนุษย์คู่แรก ซึ่งพระยาห์เวห์ทรงจัดเตรียมให้ พระองค์อนุญาตให้เขากินผลไม้ทุกอย่างในสวนได้ แต่มีต้นหนึ่งที่อยู่กลางสวน เป็นต้นไม้ที่ให้รู้จักความดีและชั่ว พระองค์ทรงสงวนไว้จากมนุษย์คู่แรก โดยบัญชาแก่เขาว่า "แต่ผลของต้น‍ไม้แห่งการรู้ถึงความดีและความชั่วนั้น ห้ามเจ้ากิน เพราะในวันใดที่เจ้ากิน เจ้าจะต้องตายแน่" หนังสือปฐมกาล 2:17, พระคริสตธรรมคัมภีร์ ฉบับมาตรฐาน 2011 อย่างไรก็ดี อยู่มาวันหนึ่ง ขณะที่เอวากำลังมองดูผลจากต้นไม้นั้น เธอก็ได้ยินเสียงพูดมาจากงูตัวหนึ่ง ถามกับเธอว่า "จริงหรือ? ที่พระ‍เจ้าตรัสว่า ‘ห้ามพวก‍เจ้ากินผลจากต้น‍ไม้ทุกต้นในสวนนี้’" เอวาจึงตอบงูว่า "ผลของต้น‍ไม้ในสวนนี้เรากินได้ เว้น‍แต่ผลของต้น‍ไม้ที่อยู่กลางสวนนั้น พระ‍เจ้าตรัสว่า ‘ห้ามพวก‍เจ้ากินและถูก‍ต้องเลย มิ‍ฉะนั้นพวก‍เจ้าจะตาย’" งูจึงหลอกเอวาโดยพูดว่า "พวก‍เจ้าจะไม่ตายแน่ เพราะพระ‍เจ้าทรงทราบอยู่ว่า พวก‍เจ้ากินผลจากต้น‍ไม้นั้นวัน‍ใด ตาของพวก‍เจ้าจะสว่างขึ้นในวัน‍นั้น แล้วพวก‍เจ้าจะเป็นเหมือนอย่างพระ‍เจ้า คือรู้ความดีและความชั่ว" เอวาจึงคล้อยตามการชี้นำของซาตาน หยิบผลไม้ที่พระเจ้าตรัสห้ามมากินเข้าไป ทั้งยังส่งให้อาดัมกินด้วย

การละเมิดต่อพระบัญชาโดยเจตนาเช่นนั้น ทำให้สัมพันธภาพอันดีของเขากับพระเจ้ายุติลง และตั้งแต่วันนี้นเอง ทั้งสองจึง ตาย ในสายพระเนตรพระเจ้า "เขามีมลทิน และมีบาป ขาดจากชีวิตนิรันดร์ พระเจ้ายังได้ขับเขาออกจากสวนเอเดนด้วย"หนังสือปฐมกาล บท 3, พระคริสตธรรมคัมภีร์ ฉบับมาตรฐาน 2011
# สรุปเหรียญโอลิมปิกฤดูร้อน 1980
1   (เจ้าภาพ)  80  69  46  195 2    47  37  42  126 3    8  16  17  41 4    8  7  5  20 5    8  3  4  15 6    7  10  15  32 7    6  6  13  25 8    6  5  3  14 9    5  7  9  21 10    3  14  15  3211  3 3 6  1212  3 1 4  813  2 3 9  1414  2 3 4  915  225  916  2 1 2  517  2 0 2 4  2 0 2419  2 0 0  220  1 3 2 621  1 2 1 422  1 0 2 323  1 0 0 1  1 0 0 1  1 0 0 126  0 3 2  527  0 2 2  428  0 2 0 229  0 1 3 430  0 1 2 331  0 1 1 232  0 1 0 1  0 1 0  134  0 0 3  335  0 0 11   0 0 1 1รวม
# สโมสรฟุตบอลพอร์ตสมัท
สโมสรฟุตบอลพอร์ตสมัทเป็นสโมสรฟุตบอลที่ตั้งอยู่ในเมืองพอร์ตสมัท ประเทศอังกฤษ ก่อตั้งในปี ค.ศ. 1898 (พ.ศ. 2441) ปัจจุบันเล่นอยู่ในระดับอีเอฟแอลแชมเปียนชิป เคยคว้าแชมป์ลีกสูงสุดของอังกฤษได้ 2 สมัย ในปี 1949 และ 1950 โดยพวกเขาเล่นที่สนามแฟรตตันพาร์ก 

 ประวัติ 
 2017–ปัจจุบัน 
ในเดือนพฤษภาคม ค.ศ. 2017 Pompey Supporters' Trust (PST) ลงมติเห็นชอบข้อเสนอการเข้าครอบครองกิจการจาก The Tornante Company ซึ่งมีไมเคิล ไอส์เนอร์ อดีตประธานเจ้าหน้าที่บริหารของดิสนีย์เป็นผู้นำ โดยข้อเสนอดังกล่าวแล้วเสร็จในวันที่ 3 สิงหาคม ค.ศ. 2017 พอร์ทสมัทจบฤดูกาลแรกของพวกเขาในการกลับมาเล่นลีกวันในอันดับที่ 8 ในฤดูกาลถัดมาพวกเขาคว้าแชมป์อีเอฟแอลโทรฟีโดยเอาชนะซันเดอร์แลนด์ด้วยการดวลจุดโทษในรอบชิงชนะเลิศ แต่แพ้ทีมเดียวกันในรอบเพลย์ออฟ

พอร์ทสมัทกลับมาที่เวมบลีย์เพื่อป้องกันแชมป์อีเอฟแอลโทรฟีกับซอลฟอร์ดซิตีในวันที่ 5 เมษายน ค.ศ. 2020 อย่างไรก็ตาม การระบาดทั่วของโควิด-19 ทำให้ต้องระงับการแข่งขันฤดูกาลนี้ในวันที่ 13 มีนาคม หลังจากที่ลีกถูกระงับการแข่งขัน การคำนวณคะแนนต่อเกมหมายความว่า ปอมปีย์ได้แข่งขันในรอบเพลย์ออฟ ถึงแม้ว่าจะต้องแข่งขันกันแบบปิดประตูสนามก็ตาม อย่างไรก็ตาม พวกเขาแพ้จุดโทษให้กับออกซฟอร์ดยูไนเต็ด

การแข่งขันรอบชิงชนะเลิศอีเอฟแอลโทรฟีปี 2020 ที่ถูกเลื่อนออกไปนั้น ได้ถูกจัดขึ้นในที่สุดในเดือนมีนาคม ค.ศ. 2021 โดยปิดประตูสนามเวมบลีย์ ซึ่งพอร์ตสมัทพ่ายในการดวลจุดโทษให้กับซอลฟอร์ดซิตี

 ผู้เล่นชุดปัจจุบัน 

 (ยืมตัวจากแมนเชสเตอร์ ซิตี)

 (ยืมตัวจากมิลล์วอลล์)

 (ยืมตัวจากแบล็กเบิร์น โรเวอส์)
                                              

เกียรติประวัติ
แหล่งข้อมูล:

พอร์ทสมัทเป็นหนึ่งในห้าสโมสรฟุตบอลอังกฤษที่ได้แชมป์ทั้งสี่ระดับของพีระมิดฟุตบอลอาชีพอังกฤษ.

League
ดิวิชันหนึ่ง 
ชนะเลิศ: 1948–49, 1949–50

ดิวิชันสอง/อีเอฟแอลแชมเปียนชิป
ชนะเลิศ: 2002–03
รองชนะเลิศ: 1926–27, 1986–87

ลีกวัน
ชนะเลิศ: 1923–24, 1961–62, 1982–83, 2023–24

ลีกทู 
ชนะเลิศ: 2016–17
Promoted: 1979–80

Cup
FA Cup
ชนะเลิศ: 1938–39, 2007–08
รองชนะเลิศ: 1928–29, 1933–34, 2009–10

FA Charity Shield / Community Shield
ชนะเลิศ: 1949 (shared)
รองชนะเลิศ: 2008

อีเอฟแอลโทรฟี
ชนะเลิศ: 2018–19
รองชนะเลิศ: 2019–20
# เดวิด คอปเปอร์ฟิลด์
เดวิด คอปเปอร์ฟิลด์ อาจหมายถึง
 เดวิด คอปเปอร์ฟิลด์ (นักมายากล) นักมายากล 
 เดวิด คอปเปอร์ฟิลด์ (นิยาย) ผลงานของชาลส์ ดิคคินส์
# ไลฟ์
ไลฟ์ (Life หรือ live) เป็นคำทับศัพท์ในภาษาอังกฤษ สามารถหมายถึง
 วินโดวส์ไลฟ์ (Windows Live) เว็บไซต์ให้บริการค้นหาข้อมูลในอินเทอร์เน็ตของไมโครซอฟท์
 ไลฟ์ (การ์ตูนญี่ปุ่น)
 ไล์ฟ (เกมกระดาน) เกมกระดานผจญภัยแสดงเรื่องราวของชีวิตผู้เล่น
 นิตยสารไลฟ์ (Life) นิตยสารอเมริกัน เลิกพิมพ์ไปแล้วตั้งแต่ 20 เมษายน พ.ศ. 2550

 นอกจากนี้
 คำว่า live ยังหมายถึงการแสดงดนตรีสดด้วย
# อาร์คแองเจิ้ล
อาร์คแองเจิ้ล (ASSAULT MOVEMENT SPECIAL EQUIPMENT WARSHIP [Archangel]) เป็นยานรบที่ปรากฏในอะนิเมะเรื่องกันดั้มซี้ด สร้างโดยกองทัพโลก (OMNI Enforcer) เดิมทียานลำนี้ถูกสร้างขึ้นมาเพื่อทำการรบในขั้นแตกหักกับฝ่ายซาฟท์ โดยตัวยานนั้นนับว่าใหญ่โตกว่ายานรบมาตรฐานทั่วไป เนื่องจากมีที่เก็บโมบิลสูทถึง 5 เครื่อง แถมยังสามารถเก็บโมบิลอาร์เมอร์ได้อีก 3 เครื่อง แต่ทว่าผู้ที่ตั้งใจจะใช้ยานลำนี้กลับเสียชีวิตไปเป็นจำนวนมาก จากการจารกรรมอาวุธลับ (กันดั้ม) ของทหารฝ่ายซาฟท์ ผู้ที่เหลือรอดจึงเป็นนายทหารที่มียศไม่สูง แถมยังมาจากหลายหน่วยงานอีกด้วย แต่กัปตันเมอร์ริว และเหล่าลูกเรือก็ไม่ยอมปล่อยให้ยานลำนี้จมลง 

 บทบาท 
ยานอาร์คแองเจิ้ลได้ออกเดินทางจากอวกาศลงสู่โลก บนโลกก็เดินทางจากทะเลทรายในลิเบีย เลียบมหาสมุทรอินเดีย ผ่านทางช่องแคบมะละกาไปสู่เกาะโอโนโกรของประเทศออร์บ และเดินทางต่อไปสู่อะแลสกา แต่กลับถูกลอยแพในฐานะผู้ทรยศ ทำให้ต้องระหกระเหินกลับสู่ประเทศออร์บ และเข้ากับออร์บเพื่อหยุดสงคราม หลังสิ้นสุดสงครามใหญ่ที่ยาคินดูเอ้ อาร์คแองเจิ้ลได้มาพำนักอย่างสงบที่ฐานลับเกาะโอโนโกร มอร์เก้นเร้ด จนกระทั่งต้องตื่นขึ้นมาทำสงครามอีกครั้งเมื่อความสงบสุขถูกทำลาย โดยเหล่ากองกำลังลับโคออร์ดิเนเตอร์ที่จะสังหารกำจัดลักซ์ และคางาริจะแต่งงาน แต่ยานอาร์แองเจิ้ลกับฟรีด้อมกันดั้มก็ได้มาชิงตัวไป จากนั้นก็เข้าร่วมสงครามเพื่อยับยั้งการสู้รบของกองกำลังโลกและเหล่าทหารซาฟท์ ที่นำโดยกัปตันกราดิช ทาเรีย ประจำยานมิเนอร์ว่า

 อาวุธของอาร์คแองเจิ้ล 
ก๊อดฟรีด มาร์ค 71 
ปืนใหญ่ประจำยานอาร์คแองเจิ้ล ซึ่งตัวกระบอกปืนสามารถหมุนในทางราบได้ 180 องศา เป็นปืนใหญ่พลังงานแรงสูงโดยแต่ละชุดจะมี 2 กระบอก ซึ่งความรุนแรงของมันนั้น ยิงครั้งเดียวสามารถทำลายจินน์ได้ครั้งละ 2 ตัวเลยทีเดียว และสามารถทะลวงเกราะเฟสต์ชิฟต์ของGAT-X ซีรีส์ได้ด้วย มักใช้เป็นอาวุธนำร่องก่อนการรบเสมอ 

โลเอนกริน 
ปืนใหญ่พลังไฟฟ้ามีอยู่ 2 กระบอก ถูกติดตั้งอยู่ตรงส่วนขาหน้าของยาน โดยเบอร์ 1 อยู่ที่ขาขวาและเบอร์ 2 อยู่ที่ขาซ้าย นอกจากเอาไว้ใช้ทำลายแล้ว ยังสามารถปล่อยคลื่นไฟฟ้าเพื่อทำลายระบบของศัตรูได้ด้วย ในตอนที่ 40 ยังใช้เป็น PLASMA BLADE นำร่องให้ยานขึ้นสู่อวกาศได้อีกด้วย

ระเบิดต่อต้านลำแสง 
ระเบิดต่อต้านลำแสง Anti Beam Bomb เป็นอาวุธที่ไม่ค่อยได้ใช้เท่าไหร่ แต่จะเป็นทุ่นระเบิดที่จะปล่อยออกมาขัดขวางไม่ให้ปืนลำแสงของเรือรบฝ่ายตรงข้ามยิงโดนอาร์คแองเจิ้ลได้แบบเต็มๆ

อิเกลชเตลลุงก์ 75mm Automatic 16 unit
multi-barrel CIWS เป็นปืนประเภทเดียวกับที่ติดตั้งอยู่บนส่วนหัวของ GAT-X ซีรีส์ เป็นปืนต่อต้านยานรบทั่วไป มีจุดเด่นอยู่ที่ตัวฐานปืนสามารถหมุนได้ออกด้านข้างได้ถึง 90 องศา และติดตั้งอยู่รอบยานอาร์คแองเจิ้ล อยู่ถึง 16 กระบอก เคยใช้ต่อต้าน มิราจคอลลอยด์ ของ GAT-X207 บลิทซ์ เพื่อไม่ให้พรางตัวได้มาแล้ว 
แวเรียนท์ มาร์ค 8 110 cm Linear Gun 
ปืนลำแสงอีกชุดหนึ่ง ซึ่งเป็นปืนทำลายภาคพื้นดิน ตามปกติจะพับซ่อนอยู่ข้างลำตัวยาน เพื่อไม่ให้เกะกะเวลารบ แต่เมื่อยิงออกมา ตัวกระสุนไฟฟ้านั้นก็มีความเร็วสูง ไม่ต้องชาร์จพลังงานมาก แต่จริงๆแล้ว เวลาเอาออกมาใช้ก็มักจะโดนทำลายก่อนเพื่อน เพราะโครงสร้างที่พับได้

สเล็ดจ์แฮมเมอร์ Anti-Ship Missile 12 unit
เป็นมิสไซล์ต่อต้านยานรบที่ซ่อนช่องยิงไว้ท้ายยาน โดยมีวิธีกระสุนจากล่างขึ้นบน 

คอลลินส์ เอ็ม114 Anti-Air Craft Missile 
มิสไซล์ต่อต้านยานเล็ก โดยมีช่องเก็บที่เดียวกับ สเล็ดจ์แฮมเมอร์ 

เฮลดาร์ท Surface to Air Missile 
มิสไซล์ต่อต้านMSที่ซ่อนอยู่หลังสะพานเรือ มีไว้เพื่อป้องกันจุดบอดของยาน เพราะจะยิงตรงไปยังด้านหลังยานเป็นหลัก โดยกระสุนจะเป็นแบบสแล็ก คือยิงแล้วไปแตกออกอีกชั้นหนึ่ง
# วัดอนงคารามวรวิหาร
วัดอนงคาราม เป็นพระอารามหลวงชั้นโท ชนิดวรวิาร สังกัดมหานิกายตั้งอยู่ ณ ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร

 ประวัติ 
วัดอนงคาราม วรวิหาร มีชื่อเดิมคือ วัดน้อยขำแถม มาจากชื่อท่านผู้หญิงน้อย ซึ่งเป็นภรรยาของสมเด็จเจ้าพระยาบรมมหาพิไชยญาติ (ทัต บุนนาค) หรือสมเด็จเจ้าพระยาองค์น้อย เป็นผู้สร้างขึ้นคู่กันกับวัดพิชยญาติการามวรวิหาร แล้วถวายเป็นพระอารามหลวงในรัชกาลที่ 3 ส่วนคำว่าขำแถมนั้นมีเพิ่มเติมมาจากนามเดิมของเจ้าพระยาทิพากรวงศมหาโกษาธิบดี (ขำ บุนนาค) ซึ่งเป็นผู้ปฏิสังขรณ์วัดแห่งนี้ ต่อมาถึงรัชสมัยพระบาทสมเด็จพระจอมเกล้าเจ้าอยู่หัว วัดนี้ก็ได้รับพระราชทานชื่อใหม่ว่าวัดอนงคารามอย่างในปัจจุบัน

พระอุโบสถที่สร้างขึ้นในสมัยรัชกาลที่ 3 เป็นอาคารทรงไทย ก่ออิฐถือปูน หลังคามุงกระเบื้องเคลือบ ช่อฟ้า ใบระกาลงรักประดับกระจก หน้าบันและซุ้มประตูหน้าต่างก็มีลวดลายลงรักปิดทองสวยงาม มีพระพุทธรูปสำคัญอย่างพระพุทธจุลนาคซึ่งเป็นพระพุทธรูปสมัยสุโขทัยปางมารวิชัย เป็นพระประธานในพระวิหาร และมีพระพุทธรูปพระสาวกหล่อด้วยโลหะปิดทองยืนอยู่ด้านซ้ายขวา อีกทั้งด้านหน้าพระประธานยังมีพระพุทธมังคโล ซึ่งเป็นพระพุทธรูปทรงเครื่องปางสมาธิตั้งอยู่ด้านหน้าอีกด้วย

และใกล้ ๆ กับพระวิหารนั้นก็ยังมีพระมณฑปซึ่งสร้างขนาบกับพระวิหาร หลังที่อยู่ด้านทิศตะวันออกประดิษฐานพระพุทธรูปไสยาสน์ที่จำลองมาจากวัดราชาธิวาสราชวรวิหาร และหลังที่อยู่ด้านทิศตะวันตกประดิษฐานพระพุทธบาทจำลองเอาไว้
       
วัดอนงคาราม บนชั้นสอง เป็นห้องสมุดประชาชนภายในวัดนั้น และเป็นที่ตั้งของ "พิพิธภัณฑ์ท้องถิ่นเขตคลองสาน" ซึ่งในพิพิธภัณฑ์นั้นมีการจัดแสดงนิทรรศการเรื่องราวความเป็นมาเป็นไปต่าง ๆ ในเขตคลองสาน ทั้งเรื่องของวิถีชีวิต ความเป็นอยู่ของชาวคลองสานตั้งแต่อดีตจนถึงปัจจุบัน

 คลังภาพ
# กฤตธีรา อินพรวิจิตร
กฤตธีรา อินพรวิจิตร มีชื่อเสียงจากการเป็นพิธีกรร่วมในรายการตีสิบ จึงนิยมเรียกเธอว่า เข็ม ตีสิบ ก่อนหน้านี้ เข็ม กฤตธีรา อินพรวิจิตร ทำงานอยู่ในวงการโฆษณา เป็นฟรีแลนซ์ของโปรดักชั่นโฆษณาแห่งหนึ่ง เป็นพิธีกรรายการโทรทัศน์ ทำงานศิลปะ เขียนหนังสือ (เล่มหนึ่งที่วางตลาดแล้วคือ 'ฟุ้งซ่าน') ทางด้านผลงานภาพยนตร์ แสดงเรื่อง บอดี้ ศพ*19 (2550) และกุมภาพันธ์ (2546)

เข็ม กฤตธีรา ถือเป็นนักแสดงและพิธีกรที่มีรูปร่างสูงเข้าขั้นนางแบบอีกคนหนึ่ง คือ เธอมีส่วนสูง 172 เซนติเมตร

ผลงาน
พิธีกร
 ตีสิบ
 ป้าข้างบ้าน (ช่องยูทูบ : สนทนายามเช้า) ร่วมกับ นารากร ติยายน

 ภาพยนตร์ 
 กุมภาพันธ์
 มือปืน/โลก/พระ/จัน รับบทเป็น แพรวา เฉลิมหล้า (แพร) (รับเชิญ)
 บอดี้ ศพ 19 รับบทเป็น แพทย์หญิงอุษา พัฒนพงษ์

 ละครโทรทัศน์ 
 กรุงเทพ..มหานครซ้อนรัก (2559) ช่องวัน 31 รับบทเป็น ทารินา  (รับเชิญ)
 ล่า (2560) ช่องวัน 31 รับบทเป็น หมอณัฐฐา 
 ขอเกิดใหม่ใกล้ ๆ เธอ (2563) ช่องวัน 31 รับบทเป็น ดร.นัทรี
# วาทกะแด่ผู้ล่วงลับ
วาทกะแด่ผู้ล่วงลับ (Speaker for the Dead) เป็นนิยายวิทยาศาสตร์ของออร์สัน สก็อต การ์ด โดยเป็นเรื่องสืบเนื่องจากเรื่อง The Ender's Game โดยเดินเรื่องในเวลาอีก 3,000 ปีต่อมา แต่ด้วยการเดินทางผ่านกาลเวลา Ender ตัวหลักของเรื่องนี้จึงมีอายุเพียง 35 ปีในเรื่อง นวนิยายนี้แปลเป็นภาษาไทยโดยยรรยง เต็งอำนวย

ในเรื่องนี้เป็นเรื่องแรกที่กล่าวถึงรัฐสภาแห่งดวงดาว ที่ทำหน้าที่ทางด้านกฎหมายที่เกี่ยวกับอาณานิคมมนุษย์ และกล่าวถึงโลกที่ร้อย ดาวเคราะห์ที่มนุษย์ไปสร้างอาณานิคม

ดูเพิ่ม
 รายชื่อนิยายวิทยาศาสตร์ไทย
# ออลเวส์ (อัลบั้ม)
ออลเวส์  คืออัลบั้มสตูดิโอชุดที่ 5 ของแกเบรียล นักร้องและนักแต่งเพลงหญิงชาวอังกฤษ ออกจำหน่ายเมื่อวันที่ 1 ตุลาคม พ.ศ. 2550 โดยบริษัทซิสเท็มแทกทิก และโกบีตเรเคิดส์ ผ่านสังกัดยูนิเวอร์แซลมิวสิก เป็นการออกผลงานเพลงครั้งแรกในรอบสามปี ที่แกเบรียลได้กลับมาร่วมงานทำอัลบั้มกับโปรดิวเซอร์ จูเลียน แกลลาเกอร์ และ เดอะบอยเลอร์เฮาส์บอยส์ อัลบั้มนี้ได้รับคำวิจารณ์ในเชิงบวกจากนักวิจารณ์เพลง และติดอันดับที่ 11 บนชาร์ตอัลบั้มแห่งสหราชอาณาจักร  และติดอันดับที่ 4 บนชาร์ตอัลบั้มอาร์แอนด์บีแห่งสหราชอาณาจักรด้วย ต่อมามีการจัดทัวร์คอนเสิร์ตโปรโมตอัลบั้มขึ้นในช่วงเดือนกุมภาพันธ์ พ.ศ. 2551

 รายชื่อเพลง 

 เพลงที่ไม่ได้บรรจุลงอัลบั้ม 
+รายชื่อเพลงที่ปรากฏในช่วงสั่งจองบนเว็บอะเมซอนชื่อเพลงรายละเอียด"Nothing Hurts Like Goodbye"ถูกบรรจุเป็นเพลงพิเศษลงในซิงเกิลซีดีเพลง "วาย""When We Were One"ชื่อเพลงเดิมของเพลง I Remember"Think Twice""Owner Of My Heart"

 ชาร์ต 
ชาร์ต (พ.ศ. 2550)อันดับสูงสุด ไอริชอัลบั้มส์ (IRMA)79สกอตติชอัลบั้มส์ (OCC)27 ยูเคอัลบั้มส์ (OCC)11 ยูเคอาร์แอนด์บีอัลบั้มส์ (OCC)4
# อนุทิน วงศ์สรรคกร
อนุทิน วงศ์สรรคกร เป็นนักออกแบบและนักออกแบบตัวอักษร หนึ่งในผู้ก่อตั้ง Behaviour Group มีผลงานเป็นที่รู้จักทั้งในและนอกประเทศ แบบตัวอักษรของอนุทิน สามารถพบเห็นได้ทั่วไป บนสื่อต่างๆไม่ว่าจะเป็น นิตยสาร หนังสือ สินค้าอุปโภคบริโภค ปกซีดีเพลง หรือการออกแบบภาพพจน์ให้กับบริษัทชั้นนำ เขาใช้งานเขียนเป็นความสนุกยามว่าง อนุทินเคยเขียนให้กับนิตยสารฟรีสซ์ อิมเมจ ดีเอ็นเอ วอลเปเปอร์ และยังคงเขียนให้กับ อาร์ตโฟร์ดี งานออกแบบที่ผ่านมาของเคยเขาได้รับรางวัลจากสมาคมผู้กำกับอักขรศิลป์นิวยอร์ก ปัจจุบันเขายังคงผลิตงานออกแบบอย่างสม่ำเสมอ สนุกกับการถ่ายภาพ การท่องเที่ยว และการสอนที่มหาวิทยาลัยกรุงเทพ

 แหล่งข้อมูลอื่น 
 เว็บไซต์ Anuthin.com
 เว็บไซต์กลุ่ม Behaviour Group
# วิชญ์ พิมพ์กาญจนพงศ์
วิชญ์ พิมพ์กาญจนพงศ์ (เกิด 1 เมษายน พ.ศ. 2519) เป็นอดีตนักแสดงชาย และนักออกแบบกราฟิก นิวมีเดีย และมีเดียอาร์ต ของดั๊กยูนิต

 ประวัติ 
วิชญ์จบมัธยมจากโรงเรียนสาธิตจุฬาลงกรณ์มหาวิทยาลัย ปริญญาตรีเข้าเรียนที่คณะสถาปัตยกรรมศาสตร์ จุฬาลงกรณ์มหาวิทยาลัย แต่ไม่จบการศึกษา และปริญญาโทศิลปศาสตร์ (นิเทศศิลป์) จากมหาวิทยาลัยเคนต์ สหราชอาณาจักร เคยเป็นพิธีกรรายการยุทธการขยับเหงือก ในชื่อ "เสนาวิชญ์" ปัจจุบันดำรงตำแหน่งกรรมการผู้จัดการบริษัทดั๊กยูนิต

 ผลงาน 
 รายการโทรทัศน์ 
ยุทธการขยับเหงือก
 งานแสดง 
วอนทั้งโลก โขกหัวเธอ
โคลนนิ่ง คนก๊อปปี้คน
ผู้ชายหัวใจไม่แพ้
ดอกไม้ในทางปืน
ผีสามบาท บาทที่สาม

 รางวัล 
 ปี 2542 รางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม จากเรื่อง “ ดอกไม้ในทางปืน”

 แหล่งข้อมูลอื่น 
 เว็บบล็อกของ Duckunit
# นิรุติ กรุสวนสมบัติ
นายนิรุติ กรุสวนสมบัติ เป็นนักออกแบบและช่างพิมพ์เลตเตอร์เพรสผู้ก่อตั้ง Design Studio และ Press A Card (เปิ๊ดสะการ์ด) มีผลงานเป็นที่รู้จักทั้งในและต่างประเทศ ตั้งแต่ปี พ.ศ. 2546 เป็นต้นมา งานออกแบบของนิรุติมีให้พบเห็นอยู่บ่อยครั้งบนสื่อต่าง ๆ เช่น สื่อประชาสัมพันธ์การประกวดมิสทีนไทยแลนด์ (Miss Teen Thailand), บทสัมภาษณ์เกี่ยวกับงานพิมพ์ระบบเลตเตอร์เพรสต่าง ๆ นอกจากนี้ผลงานของเขาได้รับรางวัลอยู่บ่อยครั้งทั้งในและต่างประเทศ อาทิ รางวัลพระราชทานหนังสือดีเด่นในงานสัปดาห์หนังสือแห่งชาติ ได้รับเลือกให้ตีพิมพ์ผลงานใน นิตยสารฮาว และนิตยสารพริ้นต์ ที่ประเทศสหรัฐอเมริกา

 ประวัติ 

 การศึกษา 
จบชั้นมัธยมศึกษาจาก โรงเรียนบดินทรเดชา (สิงห์ สิงหเสนี) ได้รับปริญญา ศิลปบัณฑิต สาขาวิชาการออกแบบนิเทศศิลป์ B.F.A. Visual Communication Design จากมหาวิทยาลัยรังสิต และปริญญา วิทยาศาสตรมหาบัณฑิต เกียรตินิยม สาขาวิชาการออกแบบนิเทศศิลป์ Master of Science (Communication design) จาก Pratt Institute นิวยอร์ก สหรัฐอเมริกา

 การงาน 
เริ่มงานออกแบบครั้งแรกที่ประเทศไทยก่อนไปศึกษาต่อที่สหรัฐอเมริกา หลังจากสำเร็จปริญญาโทก็ได้ทำงานที่สตูดิโอแห่งหนึ่งในรัฐโอไฮโอ ก่อนที่จะย้ายมาปักหลักกับแผนกออกแบบเว็บไซต์ของสถานีข่าวโทรทัศน์ ซีเอ็นเอ็น ที่แอทแลนต้า จากประสบการณ์ที่ ซีเอ็นเอ็น ทำให้เขาได้เป็นผู้อยู่เบื้องหลังการออกแบบระบบเนวิเกชั่นของเว็บไซต์ไทยรัฐ ดอตคอม เมื่อปีพ.ศ. 2546 และ เว็บไซต์ของโครงการกรุงเทพเมืองแฟชั่น

 ตำแหน่งหน้าที่ 
ปัจจุบันดำรงตำแหน่ง
 ที่ปรึกษาด้านการออกแบบ ให้กับเครือของสยามสปอร์ตพับลิชชิ่ง และ บริษัท อินสไพร์ เอนเตอร์เทนเม้นท์ จำกัด 
 อาจารย์พิเศษสอนด้านการออกแบบที่มหาวิทยาลัยกรุงเทพฯ, ศรีปทุม และรังสิต

นิรุติคงผลิตงานออกแบบอย่างสม่ำเสมอ ใช้เวลาว่างกับการพิมพ์เลตเตอร์เพรส และการเป็นผู้จัดรายการพิเศษ ให้กับรายการวิทยุของเครือสยามสปอร์ต

 รางวัล 
 พ.ศ. 2555 รางวัลชมเชยการประกวดหนังสือดีเด่น ประจำปี พ.ศ. 2555 ประเภทหนังสือสวยงามทั่วไป ในฐานะผู้ออกแบบจัดทำรูปเล่มหรือศิลปกรรม เรื่อง “กรุงเก่าเมื่อกาลก่อนภาพถ่าย 100 ปี พระนครศรีอยุธยา” จากสำนักงานคณะกรรมการการศึกษาขั้นพื้นฐาน กระทรวงศึกษาธิการสพฐ.ประกาศผลรางวัลหนังสือดีเด่นปี 2555
 พ.ศ. 2554 รางวัลดีเด่นการประกวดหนังสือดีเด่น ประจำปี พ.ศ. 2554 ประเภทหนังสือสวยงามทั่วไป ในฐานะผู้ออกแบบจัดทำรูปเล่มหรือศิลปกรรม เรื่อง “สมุดภาพความทรงจำ เมื่อครั้งแผ่นดิน สมเด็จพระพุทธเจ้าหลวง” จากสำนักงานคณะกรรมการการศึกษาขั้นพื้นฐาน กระทรวงศึกษาธิการเปิดผลการประกวดหนังสือดีเด่นปี 54 - “หนังสือเด็ก” ไร้รางวัลดีเด่นติดมือ
# พรรคศิลปิน
พรรคศิลปิน เป็นพรรคการเมืองของไทยที่ก่อตั้งขึ้นเมื่อเดือนตุลาคม พ.ศ. 2550 โดยนายวสันต์ สิทธิเขตต์ และกลุ่มศิลปินไทยส่วนหนึ่ง จำนวน 17 คน
 
พรรคศิลปินมีหัวหน้าพรรคคือ นายวสันต์ สิทธิ์เขตต์  มีนายจุมพล อภิสุข จากวงคนด่านเกวียน เป็นเลขาธิการพรรค และนางนิตยา บุญประสิทธิ จากวงกรรมาชน เป็นโฆษกพรรค มีกรรมการพรรค และสมาชิกประกอบด้วยศิลปินในแขนงต่าง ๆ เช่น เนาวรัตน์ พงษ์ไพบูลย์ ทวี รัชนีกร ศิลปินแห่งชาติ, สุรชัย จันทิมาธร มงคล อุทก พงษ์เทพ กระโดนชำนาญ นักดนตรีเพลงเพื่อชีวิต, ไชยันต์ ไชยพร กนกศักดิ์ แก้วเทพ อาจารย์มหาวิทยาลัย  อย่างไรก็ตาม นายวสันต์ สิทธิเขตต์ กล่าวว่าการมีโครงสร้างหัวหน้าพรรค กรรมการบริหารพรรค เพียงเพื่อให้เป็นไปตามกฎหมายพรรคการเมือง

พรรคศิลปิน สิ้นสุดสภาพความเป็นพรรคการเมือง ในปี พ.ศ. 2552 เนื่องจากไม่สามารถจัดตั้งสาขาพรรค และหาสมาชิกพรรคได้ตามที่กฎหมายกำหนด

 กรรมการบริหารพรรค 
คณะกรรมการบริหารพรรคศิลปิน จำนวน 9 คน ได้แก่ประกาศนายทะเบียนพรรคการเมือง เรื่อง รับจดแจ้งการจัดตั้งพรรคศิลปิน ราชกิจจานุเบกษา เล่ม 124 ตอนพิเศษ 202ง วันที่ 25 ธันวาคม 2550
 วสันต์ สิทธิเขตต์ หัวหน้าพรรค
 มานิต ศรีวานิชภูมิ รองหัวหน้าพรรค (ลาออก 15 พฤศจิกายน พ.ศ. 2550)
 วิลิต เตชะไพบูลย์ เลขาธิการพรรค (ลาออก 15 พฤศจิกายน พ.ศ. 2550)
 ไชยพร เกิดมงคล รองเลขาธิการพรรค
 จุมพล อภิสุข เหรัญญิกพรรค (ลาออก 15 พฤศจิกายน พ.ศ. 2550)
 จรัสศรี รูปขำดี โฆษกพรรค
 นิตยา บุญประเสริฐ กรรมการบริหารพรรค (ลาออก 15 พฤศจิกายน พ.ศ. 2550)
 วัลลภ พลเสน กรรมการบริหารพรรค (ลาออก 15 พฤศจิกายน พ.ศ. 2550)
 ณมนต์ ภคมณฑ์ กรรมการบริหารพรรค (ลาออก 15 พฤศจิกายน พ.ศ. 2550)

 สัญลักษณ์ 
พรรคศิลปินมีสัญลักษณ์เป็นรูปนกพิราบสีขาว ดัดแปลงมาจากรูปที่ออกแบบโดยปาโบล ปีกัสโซ ศิลปินชาวสเปน ซึ่งมีความหมายสากลถึงเสรีภาพ มีคำขวัญว่า หัวใจคือไม่ปกครอง ไม่ปรารถนาผู้นำและผู้ตาม ทุกคนตื่นรู้ตน มีสติปัญญา มีนโยบายที่จะส่งเสริมให้ทุกคนดูแลตนเอง ชุมชน และสังคม เคารพซึ่งกันและกัน ส่งเสริมการแบ่งปัน เพื่อประโยชน์สุขร่วมกันของสังคม  และจะไม่ร่วมมือกับนักการเมืองหน้าเก่า แต่จะร่วมมือกับพรรคการเมืองที่เป็นทางเลือก และยังมีนโยบายเพื่อสิทธิ์ของบุคคลเพศที่สาม  พรรคศิลปินไม่ได้มุ่งหวังที่จะเข้าร่วมรัฐบาลเพื่อบริหารประเทศ

 แนวคิด 
แนวคิดพรรคศิลปิน มีที่มาเริ่มแรกจากการนำเสนอศิลปะสื่อผสม (conceptual art)  ของวสันต์ สิทธิเขตต์ ในช่วงการเลือกตั้งสมาชิกสภาผู้แทนราษฎรในประเทศไทย พ.ศ. 2548 มีการทำโปสเตอร์วิพากษ์วิจารณ์ นโยบายหาเสียงแนวประชานิยมของนักการเมืองพรรคไทยรักไทย และได้รับการสนับสนุนจากศิลปินบางส่วน เช่น ถวัลย์ ดัชนี เฉลิมชัย โฆษิตพิพัฒน์ ประเทือง เอมเจริญ ช่วง มูลพินิจ อังคาร กัลยาณพงศ์